徐宏傑喺2015年7月正式由青年軍升到標準流浪一隊，同埋俾香港代表隊上陣70場嘅李志豪指定係佢嘅接班人，而佢喺2015年10月26號對東方嘅聯賽盃分組賽正選上陣，係佢職業球員生涯嘅處女戰，佢喺場波64分鐘被換出，結果協助流浪爆冷以2–0贏咗，隨後佢喺11月1號對傑志嘅聯賽，第一次喺聯賽上陣，喺56分鐘因累積兩面黃牌而收到職業生涯首面紅牌，結果流浪以0–2輸咗，跟住徐宏傑喺2016年2月28號作客傑志嘅聯賽，正選上陣擔當左後衛，結果佢只係26分鐘就俾教練換出，而佢亦都返到後備席痛哭，最終流浪以1–2落敗。